Ислам ягIа ке тегIди хIавере религии э. Ке идже ваз мусульманарин — рамазандин ваз. Ме вазала сувар ухIуб хье вазифа.
КIилин ягъди гуни IуьтIанас кедава, ухас кедава, папрусар дивасра чирхIе чIалар пасра кедава. Ме вазала Iайи сабур, намус, иман цIуппе акьуна канде.
Гуни IуьтIанас кея Iари Iуьши. Сив гьатуб саваб э канч финикдилди канч хьетилди. Ге сунна. СуьхIурарис гъайшиб саваб. Сив ухIа вахтуни хурун канве дуьгIабур, акьуна канве садакьабур, вахтуни къулгун акьуб жалла мусульманарин фарзе.
Сив ухIаф иман цIуппе хьас. Сив ухIагуна инсан мерт вея жандинра, юркIуранра. Рамазандин вазала мусульманари хурахаба юркI алихьухаб Кьуран саваб вереф. Ме вазала ай задар кедатар инсанарис:ухуб, дивуб.
Амма инсанарис сив ухIас читин ветарис акьуная гьер жура рехIетвелар. Сив духIас кея Iуьсетарис, шинуьк хеттарис, дуьньяйиъ аруцаттарис, оулиянарис, бусулманар даваттарис.
Рамазандин хIа ваз гьер иса къучучIая хьер журе вахтуни. Ге ягъар аттиваф Вазалан календардихъ хъутурфуна э.
Мусульманарин календардидиъ Рамазандин ваз ярчIудпеф вея.
Ме исан сиварин ваз хъучучIаф ярхьидпе июньди киркIваф гIуфудпе июльдистегьен. Ке Iайи гIаме вазала инсанари чиппин нафс яваш акьуна кканде чиппин юркIар батIар хьас.